Forslag til RÅDETS AFGØRELSE om den holdning, der skal indtages på vegne af Den Europæiske Union i Det Blandede Udvalg, der er oprettet i henhold til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, om at erstatte nævnte aftales protokol 1, som vedrører definitionen af begrebet "produkter med oprindelsesstatus" og metoderne for administrativt samarbejde, med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse /* COM/2015/024 final - 2015/0016 (NLE) */





BEGRUNDELSE 1. BAGGRUND FOR FORSLAGET I den regionale konvention om pan-Euro-Middelhavsregler for præferenceoprindelse[1] ("konventionen") fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. EU og Tyrkiet undertegnede konventionen henholdsvis den 15. juni 2011 og den 4. november 2011. EU og Tyrkiet deponerede deres godkendelsesinstrument hos depositaren for konventionen henholdsvis den 26. marts 2012 og den 4. december 2013. I henhold til konventionens artikel 10, stk. 3, trådte den således i kraft for så vidt angår EU den 1. maj 2012 og Tyrkiet den 1. februar 2014. I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at denne anvendes effektivt. Det Blandede Udvalg, der er oprettet i henhold til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab[2], bør derfor vedtage en afgørelse om at erstatte protokol 1, som vedrører definitionen af begrebet "produkter med oprindelsesstatus" og metoder til administrativt samarbejde, med en ny protokol, hvori der for så vidt angår oprindelsesreglerne henvises til konventionen. Den holdning, der skal indtages af EU i Det Blandede Udvalg, bør fastlægges af Rådet. 2. RESULTAT AF HØRINGER AF INTERESSEREDE PARTER OG KONSEKVENSANALYSER EU-medlemsstaterne blev informeret om forslaget til Rådets afgørelse i Toldkodeksudvalget - Vareoprindelsesgruppen den 13. maj 2013. De kontraherende parter i konventionen blev hørt på pan-Euro-Middelhavsarbejdsgruppens møde den 22. og 23. oktober 2014. Der har ikke været behov for ekstern ekspertbistand. Det har heller ikke været nødvendigt at foretage en konsekvensanalyse, fordi de foreslåede tilpasninger er af teknisk art og ikke berører substansen i den nugældende protokol om oprindelsesregler. 3. JURIDISKE ASPEKTER AF FORSLAGET Retsgrundlaget for Rådets afgørelse er artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde. Forslaget hører under Unionens enekompetence. Nærhedsprincippet finder derfor ikke anvendelse. Foreslået reguleringsmiddel: Rådsafgørelse. 2015/0016 (NLE) Forslag til RÅDETS AFGØRELSE om den holdning, der skal indtages på vegne af Den Europæiske Union i Det Blandede Udvalg, der er oprettet i henhold til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, om at erstatte nævnte aftales protokol 1, som vedrører definitionen af begrebet "produkter med oprindelsesstatus" og metoderne for administrativt samarbejde, med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Protokol 1 til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab[3] ("aftalen"), vedrører definitionen af begrebet "produkter med oprindelsesstatus" og metoder til administrativt samarbejde ("protokol 1"). (2) I den regionale konvention om pan-Euro-Middelhavsregler for præferenceoprindelse[4] ("konventionen") fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. (3) Unionen og Tyrkiet undertegnede konventionen henholdsvis den 15. juni 2011 og den 4. november 2011. (4) Unionen og Tyrkiet deponerede deres godkendelsesinstrumenter hos depositaren for konventionen henholdsvis den 26. marts 2012 og den 4. december 2013. I henhold til konventionens artikel 10, stk. 3, trådte den således i kraft for så vidt angår Unionen den 1. maj 2012 og Tyrkiet den 1. februar 2014. (5) I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at denne anvendes effektivt. Det Blandede Udvalg, der er oprettet i henhold til aftalen, bør med henblik derpå vedtage en afgørelse om at erstatte protokol 1 med en ny protokol, hvori der for så vidt angår oprindelsesreglerne henvises til konventionen. (6) Den holdning, som Unionen skal indtage i Det Blandede Udvalg, bør derfor baseres på det forslag til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, der skal indtages på vegne af Den Europæiske Union i Det Blandede Udvalg, der er oprettet i henhold til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, om at erstatte nævnte aftales protokol 1, som vedrører definitionen af begrebet "produkter med oprindelsesstatus" og metoderne for administrativt samarbejde, med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse, baseres på det forslag til Det Blandede Udvalgs afgørelse, der er knyttet til nærværende afgørelse. Mindre ændringer af forslaget til afgørelse fra Det Blandede Udvalg kan vedtages af repræsentanter for Unionen i Det Blandede Udvalg uden yderligere afgørelse truffet af Rådet. Artikel 2 Det Blandede Udvalgs afgørelse offentliggøres i Den Europæiske Unions Tidende. Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 54 af 26.2.2013, s. 4. [2] EFT L 227 af 7.9.1996, s. 3. [3] EFT L 227 af 7.9.1996, s. 3. [4] EUT L 54 af 26.2.2013, s. 4. Forslag til DET BLANDEDE UDVALG EKSF-TYRKIETS AFGØRELSE Nr. … af om erstatning af protokol 1 til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, vedrørende definitionen af begrebet "produkter med oprindelsesstatus" og metoder til administrativt samarbejde DET BLANDEDE UDVALG EKSF-TYRKIET HAR — under henvisning til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab[1], særlig artikel 6, under henvisning til protokol 1 til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, vedrørende definitionen af begrebet "produkter med oprindelsesstatus" og metoder til administrativt samarbejde, og ud fra følgende betragtninger: (1) I artikel 6, stk. 2, i aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab ("aftalen") henvises der til aftalens protokol 1 ("protokol 1"), hvori oprindelsesreglerne og bestemmelserne om oprindelseskumulation mellem Den Europæiske Union, Tyrkiet og andre kontraherende parter i konventionen fastsættes. (2) I artikel 39 i protokol 1 fastsættes det, at Det Blandede Udvalg, som omhandles i aftalens artikel 14, kan træffe afgørelse om at ændre bestemmelserne i denne protokol. (3) Den regionale konvention om pan-Euro-Middelhavsregler for præferenceoprindelse[2] ("konventionen") tager sigte på at erstatte de protokoller om oprindelsesregler, der i øjeblikket er i kraft mellem landene i pan-Euro-Middelhavsområdet, med en enkelt retsakt. (4) Den Europæiske Union og Tyrkiet undertegnede konventionen henholdsvis den 15. juni 2011 og den 4. november 2011. (5) Den Europæiske Union og Tyrkiet deponerede deres godkendelsesinstrumenter hos depositaren for konventionen henholdsvis den 26. marts 2012 og den 4. december 2013. I henhold til konventionens artikel 10, stk. 3, trådte den således i kraft for så vidt angår Den Europæiske Union den 1. maj 2012 og Tyrkiet den 1. februar 2014. (6) Konventionen inddrager deltagerne i stabiliserings- og associeringsprocessen i pan-Euro-Middelhavszonen for oprindelseskumulation. (7) Protokol 1 bør derfor erstattes af en ny protokol, der henviser til konventionen — VEDTAGET DENNE AFGØRELSE: Artikel 1 Protokol 1 til aftalen mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab, vedrørende definitionen af begrebet "produkter med oprindelsesstatus" og metoder til administrativt samarbejde erstattes af teksten i bilaget til nærværende afgørelse. Artikel 2 Denne afgørelse træder i kraft på dagen for vedtagelsen. Den anvendes fra den ... Udfærdiget i På Det Blandede Udvalgs vegne Formand Bilag Protokol 1 om definition af begrebet "produkter med oprindelsesstatus" og metoderne for administrativt samarbejde Artikel 1 Gældende oprindelsesregler 1. Med henblik på gennemførelsen af denne aftale finder tillæg I og de relevante bestemmelser i tillæg II til den regionale konvention om pan-Euro-Middelhavsregler for præferenceoprindelse[3] ("konventionen") anvendelse. 2. Alle henvisninger til den "relevante aftale" i tillæg I og i de relevante bestemmelser i tillæg II til den regionale konvention om pan-Euro-Middelhavsregler for præferenceoprindelse fortolkes som henvisninger til nærværende aftale. Artikel 2 Bilæggelse af tvister 1. Hvis der i forbindelse med den i artikel 32 i tillæg I til konventionen fastsatte kontrolprocedure opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for dens gennemførelse, forelægges de for Det Blandede Udvalg. 2. Under alle omstændigheder bilægges tvister mellem importøren og indførselslandets toldmyndigheder i henhold til indførselslandets lovgivning. Artikel 3 Ændringer af protokollen Det Blandede Udvalg kan træffe afgørelse om at ændre bestemmelserne i denne protokol. Artikel 4 Udtrædelse af konventionen 1. Hvis Den Europæiske Union eller Tyrkiet med et skriftligt varsel meddeler depositaren for konventionen, at de ønsker at udtræde af denne, jf. konventionens artikel 9, indleder Den Europæiske Union og Tyrkiet øjeblikkeligt forhandlinger om oprindelsesregler med henblik på at gennemføre denne aftale. 2. Indtil sådanne nyforhandlede oprindelsesregler træder i kraft, finder oprindelsesreglerne i tillæg I og eventuelt de relevante bestemmelser i tillæg II til konventionen, der er gældende på tidspunktet for udtrædelsen, fortsat anvendelse på denne aftale. Fra tidspunktet for udtrædelsen fortolkes oprindelsesreglerne i tillæg I og eventuelt de relevante bestemmelser i tillæg II til konventionen dog således, at bilateral kumulation udelukkende tillades mellem Den Europæiske Union og Tyrkiet. Artikel 5 Overgangsbestemmelser – kumulation Uanset artikel 16, stk. 5, og artikel 21, stk. 3, i tillæg I til konventionen kan oprindelsesbeviset, hvis kumulationen udelukkende omfatter EFTA-lande, Færøerne, Den Europæiske Union, Tyrkiet og deltagerne i stabiliserings- og associeringsprocessen, være et EUR.1-varecertifikat eller en oprindelseserklæring. [1] EFT L 227 af 7.9.1996, s. 3. [2] EUT L 54 af 26.2.2013, s. 4. [3] EUT L 54 af 26.2.2013, s. 4.